《次和王虞石侍御西山秋望之作》
明代·黄应举

柱笏西山爽气浮，傍林野鸟竞啁啾。烟笼淡柳丝丝暮，风捲残荷叶叶秋。

有客题诗酬逸赏，几人缓步接清游。尘踪莫附淩霄翮，梦入丹崖尽日留。

作者简介：黄应举，字清霞。南海人。明神宗万历三十二年（一六〇五）进士。初授彰浦令。闽之钜卿若宰辅蒋德璟、黄道周，大参莫廷爚、少参张国经、太守颜公暄，皆出公门。奏最考选晋秋曹，奉差南旋，竟病不起，卒年三十六。清黄登《岭南五朝诗选》卷四有传。